0220.xml
ایشین گیمز،قطر کی ویمن باسکٹ بال ٹیم کا حجاب کے بغیر منگولیا کے خلاف گروپ میچ کھیلنے سے انکار
انچیون ۔ 24 ستمبر (اے پی پی) قطر کی ویمن باسکٹ بال ٹیم نے حجاب پہن کر کھیلنے کی اجازت نہ ملنے پر سترہویں ایشین گیمز میں منگولیا کے خلاف گروپ میچ کھیلنے سے انکار کر دیا۔ ایشین گیمز کے ایک ترجمان کے مطابق گزشتہ روز ویمن باسکٹ بال ایونٹ میں قطر کی ٹیم جب منگولیا کے خلاف گروپ میچ کھیلنے کیلئے کمپلیکس پہنچی تو ہم نے اسے حجاب اتار کر کھیلنے کو کہا جس پر کھلاڑیوں نے میچ کھیلنے سے انکار کر دیا، یہ بات درست ہے کہ حجاب انٹرنیشنل باسکٹ بال فیڈریشن کا ایشو ہے نہ کہ ایشین گیمز کا۔ قطر ٹیم کی کھلاڑی عمل محمد نے بتایا ہے کہ ایشین گیمز میں شرکت سے قبل ہمیں حجاب پہن کر مقابلوں میں حصہ لینے کی یقین دہانی کرائی گئی تھی لیکن ایشین گیمز آرگنائزرز نے ہمیں بتایا کہ حجاب پہن کر کھیلنے کی اجازت نہیں دی جا سکتی اسلئے ہم نے منگولیا کے خلاف میچ کھیلنے سے انکار کر دیا۔
APP
24.09.14
0220p.xml
قطری خواتین کا حجاب اتارنے سے انکار،مقابلے سے باہر
انچیان (رائٹرز)ایشین گیمز میں انتظامیہ نے قطر کی خواتین باسکٹ بال ٹیم کو حجاب اتار کر کھیلنے سے انکار کرنے پر مقابلے سے باہر کر دیا گیا۔قطر نے کہا ہے کہ وہ اس فیصلے کے خلاف احتجاج کریں گے کہ یہ مسلمان خواتین کے ساتھ امتیازی سلوک ہے۔قطر اور منگولیا کی خواتین کے درمیان ہونے والے باسکٹ بال میچ کے دوران قطر کی خواتین کو اپنے سے سے حجاب اتارنے کا کہاگیا جس پر انہوں نے حجاب اتارنے سے انکار کر دیاکہ یہ اسلامی قوانین کی خلاف ورزی ہے۔قطر نے کہا کہ وہ سپورٹس فیڈریشن کو پیغام دینا چاہتے ہیں کہ ان کی خواتین کھلاڑیوں کو حجاب اتار کر کھیلنے کے لئے کہنا ان کے ساتھ ناروا سلوک ہے۔قطر کے سلیم المانا نے کہا کہ ہم یہاں اس فیصلے کے خلاف احتجاج کرتےہیں کہ اور ہم سپورٹس کی انٹرنیشنل ایسوسی ایشن کو پیغام دینا چاہتےہیں کہ یہاں تمام مسلمان ٹیمیں ہر کھیل میں حصہ لے سکتی ہیں۔
daily_waqt
25.09.14